West African Coalition Against Trafficking in Person And Smuggling of Migrant in Nigeria (WACTIPSOM) jẹ́ ìsọ̀kan àwọn orílẹ̀ èdè adúláwọ̀ láti gbógun ti gbígbé tàbí kíkó àwọn ènìyàn káàkiri ní ọ̀nà àìtọ́ àti rírin ìrìn àjò lọ́nà ẹ̀bùrú. Àjọ yìí múu gẹgé bíi àkòrí wọn láti mójútó kíkó àwọn ènìyàn lọ́nà àìtọ́ àti ìrìn àjò lọ́nà ẹ̀bùrú tí ó n gogò síi lórílẹ̀ èdè Nàìjíríà àti àwọn orílẹ̀ èdè adúláwọ̀ tó sún mọ́ n. Bákanáà láti fòpin sí kíkó àwọn ọ̀dọ́ wẹẹrẹ kiri àti ọ̀dọ́ langba ọmọbìnrin fún òwò nàbì, kí ayé wọn gba ìgbàlà, àtúnse àti ìrànwọ́ nígbàtí wọ́n bá mú àwọn ọ̀daràn náà. Àwọn orílẹ̀ èdè adúláwọ̀ mẹ́ẹ̀dógún ló ti jẹ́ orísun, ọ̀nà ìrékọjá tàbí òpin ìrìn àjò fún kíkó àwọn ènìyàn káàkiri lọ́nà àítọ́ àti rírin ìrìn àjo ọ̀nà ẹ̀bùrú látàrí ìdojúkọ ètò ọrọ̀ ajé orílẹ̀ èdè tó dàrú, ìpániláyà, ìdílọ́wọ́ àti ogun láàrin ìlú, aìṣedéédé òṣèlú àti aìrí iṣẹ́ ṣe.